**OBRAZLOŽENJE FINANCIJSKOG PLANA VLASTITOG POGONA GRADA OMIŠA ZA RAZDOBLJE 2025.-2027.**

Prijedlog financijskog plana Vlastitog pogona Grada Omiša za 2025. i projekcija plana za 2026. i 2027 . godinu, izrađen je u skladu sa Zakonom o proračunu (NN 87/08 i 136/12), Pravilnikom o proračunskim klasifikacijama (NN 26/10), Pravilnikom o izmjenama i dopunama Pravilnika o proračunskim klasifikacijama (NN 120/13), Pravilnikom o proračunskom računovodstvu i računskom planu (NN 114/10, 31/11 i 124/14) te Uputama za izradu proračuna Grada Omiša za razdoblje 2025.-2027. koje je izradio Odsjek za proračun i računovodstvo Grada Omiša (listopad 2024.).

Vlastiti pogon Grada Omiša izradio je prijedlog financijskog plana koji se sastoji od:

1. Općeg dijela

2. Plana prihoda i primitaka

3. Plana rashoda i izdataka

4. Financijskog plana projekata (investicije i kapitalne pomoći)

5. Plana razvojnih programa

6. Obrazloženja financijskog plana

Prema članku 30. Zakona o proračunu (NN 136/12), obrazloženje prijedloga Financijskog plana sadrži:

1. sažetak djelokruga rada proračunskog korisnika,
2. obrazložene programe,
3. zakonske i druge podloge na kojima se zasnivaju programi,
4. ishodište i pokazatelje na kojima se zasnivaju izračuni i ocjene potrebnih sredstava za provođenje programa
5. izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini
6. ostala obrazloženja i dokumentaciju.
7. **Sažetak djelokruga rada**

Grad Omiš je jedinica lokalne samouprave, osnovana Zakonom o područjima županija, gradova i općina u Republici Hrvatskoj (NN 86/06, 125/06, 16/07, 95/08, 46/10, 145/10, 37/13, 44/13 i 45/13), a koja za obavljanje poslova iz svog djelokruga ima ustrojena 3 upravna odjela i vlastiti pogon.

Vlastiti pogon organizacijska je jedinica Grada Omiša koja svojim djelovanjem ostvaruje sveukupnu javnu korist propisanu Zakonom o lokalnoj i područnoj (regionalnoj) samoupravi (NN 19/13). Vlastiti pogon zapošljava 24 djelatnika, i obavlja komunalne djelatnosti na području Grada Omiša i to:

1. organizacija parkirališta i naplata naknade na javnim parkiralištima,
2. premještanje nepropisno parkiranih i neregistriranih vozila,
3. Održavanje javne rasvjete,
4. održavanje javnih površina osim održavanja plaža i zelenih površina,
5. djelomično tekuće održavanje objekata u vlasništvu ili posjedu Grada Omiša,
6. djelomično održavanje nerazvrstanih cesta,
7. postavljanje ploča s imenima ulica i naselja,
8. održavanje javnih spomen ploča i spomenika,
9. prigodno ukrašavanje grada,
10. čišćenje i organizacija razgleda tvrđave Mirabela,
11. održavanje nadstrešnica na autobusnim stajalištima,
12. održavanje i upravljanje gradskom sportskom dvoranom Ribnjak.
13. **OBRAZLOŽENJE PROGRAMA, ZAKONSKA PODLOGA, ISHODIŠTE I POKAZATELJI NA KOJIMA SE ZASNIVA IZRAČUN I OCJENA POTREBNIH SREDSTAVA, IZVJEŠTAJ O POSTIGNUTIM CILJEVIMA I REZULTATIMA**

Vlastiti pogon Grada Omiša nadležan je za provođenje slijedećih programa:

1. **PROGRAM 1021:ODRŽAVANJE KOMUNALNE INFRASTRUKTURE KROZ VLASTITI POGON**

Ovaj program provodit će se kroz slijedeću aktivnost:

* A421001: Sportski objekti

**Gorivo** - Za nesmetanu aktivnost gradskih prijevoznih sredstava, pet automobila, motocikl, kao i kosilice i agregat koje se koriste pri održavanju javnih površina Grada Omiša potrebno je gorivo.

Za financiranje ovog troška u 2025.godini planira se izdvojiti 9.000,00 €.

Održavanje sportskih objekata podrazumijeva održavanje objekata i uređaja. Prati se i kontrolira ispravnost objekata, održavaju isti, nabavlja energija i lož ulje za sportsku dvoranu i sl.

**Lož ulje za sportsku dvoranu -** Za financiranje lož ulja koje se koristi za grijanje prostora sportske dvorane u Omišu kako bi se mogle nesmetano odvijati sportske aktivnosti u zimskom periodu u 2025. planira se izdvojiti 20.000,00 €.

.

**Materijal i sredstva za čišćenje i održavanje–** Za održavanje čistoće i dezinfekcije prostorija u dvorani Ribnjak, radi zdravstvene sigurnosti sportaša i posjetitelja potreban je materijal za održavanje. Za financiranje materijala i sredstava za čišćenje i održavanje u 2025. planira se izdvojiti 2.700,00 €.

**Sitni inventar u sportskoj dvorani –**u sklopu redovitog funkcioniranja dvorane potreban je sitni inventar. Za financiranje troškova sitnog inventara u 2025. planira se izdvojiti 400,00 €.

**Usluge tekućeg i investicijskog održavanja sportske dvorane–** Za održavanje sportske dvorane potrebne su usluge tekućeg i investicijskog održavanja da bi se dvorana održavala u ispravnom i funkcionalnom stanju, za poslove koje sami ne možemo obaviti . Za financiranje usluga tekućeg i investicijskog održavanja sportske dvorane u 2025. planira se izdvojiti 30.000,00 €.

**Intelektualne usluge –**u sklopu redovitih poslova na održavanju dvorane koriste se i intelektualne usluge.Za financiranje troškova intelektualnih usluga u 2025. planira se izdvojiti 2.000,00 €.

**Ostali izdaci –**u sklopu redovitih poslova na održavanju dvorane nastaju i izdaci koji nisu navedeni u gornjim stavkama.Za financiranje troškova ostalih izdataka u 2025. planira se izdvojiti 1000,00 €.

Ovaj program provodit će se kroz slijedeću aktivnost:

* A421002: Održavanje javne rasvjete

**Oprema za održavanje javne rasvjete –**zbog kompletiranja opreme za održavanje javne rasvjete kompletirat će se oprema što će sigurno doprinijeti sigurnosti i kvalitetnijim radom u održavanju javne rasvjete. Za financiranje kapitalnog projekta oprema za održavanje javne rasvjete u 2025. planira se izdvojiti 2.000,00 €.

ZAKONSKE I DRUGE PRAVNE OSNOVE: Zakon o komunalnom gospodarstvu (NN144/12), Zakon o lokalnoj i područnoj samoupravi i Zakon o prostornom uređenju.

ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Izvori financiranja: Komunalni doprinosi i prihodi za posebne namjene

Ciljevi ulaganja su poboljšanje udobnosti života na području Grad Omiša podizanjem razine komunalne opremljenosti grada i to stalnim i kvalitetnim ulaganjima. Korisnik ili primatelj usluga su svi građani koji žive na području Grada Omiša.

Održavanje javne rasvjete podrazumijeva održavanje objekti i uređaji javne rasvjete. Prati se i kontrolira ispravnost električnih instalacija i javne rasvjete, održava javna rasvjeta i elektroinstalacije u gradskim objektima, obavlja popravak električnih instalacija i zamjenjivanje rasvjetnih tijela kroz tekuće održavanje, hitne intervencije, i intervencije na dojavu građana. Rade se i elektro montažni radovi.

**Električna energija -** Za financiranje utroška električne energije za javnu rasvjetu kao i za prostore koji su u vlasništvu Grada Omiša, kao i prostora proračunskih korisnika Grada Omiša u 2025. planira se izdvojiti 350.000,00 €.

**Materijal za održavanje javne rasvjete–** Za popravke električnih instalacija javne rasvjete i elektroinstalacija u gradskim objektima potreban je materijal za održavanje kako bi javna rasvjeta bila u funkcionalnom stanju i pružala sigurnost stanovnicima područja Grada Omiša. Za financiranje materijala za održavanje javne rasvjete u 2025. planira se izdvojiti 15.000,00 €.

**Održavanje vozila –**u sklopu redovitog održavanja vozila potreban je materijal i usluga za tehničku ispravnost vozila. Za financiranje troškova održavanja vozila u 2025. planira se izdvojiti 10.000,00 €.

**Oruđa za rad –**zbog kompletiranja oruđa za rad za održavanje javnih površina i održavanja javne rasvjete kompletirat će se oruđa za rad što će sigurno doprinijeti sigurnosti i kvalitetnijim radom u održavanju javnih površina. Za financiranje nabavke oruđa za rad za održavanje javnih površina u 2025. planira se izdvojiti 3.000,00 €.

**Službena radna i zaštitna odjeća i obuća –**zbog rada na terenu i na temelju procjene opasnosti i zaštite na radu potrebno je osigurati radnu i zaštitnu odjeću i obuću što dovodi do sigurnijeg i kvalitetnijeg rada. Za financiranje nabavke službene radne i zaštitna odjeće i obuće u 2025. planira se izdvojiti 9.000,00 €.

**Usluge tekućeg i investicijskog održavanja–** Za usluge tekućeg i investicijskog održavanja za poslove koje sami ne možemo obaviti u održavanju javnih površina . Za financiranje usluga tekućeg i investicijskog održavanja u 2025. planira se izdvojiti 10.000,00 €.

**Usluge HEP-a za otvaranje trafo stanica–** Za popravkeneispravnih električnih instalacija i elektroinstalacija u gradskim objektima potrebno je osim materijala za održavanje i usluga tekućeg i investicijskog održavanja i usluga HEP-a jer su trafostanice u njihovom vlasništvu i otvaranje istih nije moguće bez njihovog pristanka. Trafostanice se otvaraju za zamjenu osigurača i isključivanje linija prilikom popravaka istih. Za financiranje usluga HEP-a za otvaranje trafo stanica u 2025. planira se izdvojiti 200,00 €.

Ovaj program provodit će se kroz slijedeću aktivnost:

* A421003: Naplata parkiranja i razgledavanje tvrđave Mirabela

Pod organizacijom parkirališta i naplate za korištenje istog razumijeva se uređenje i održavanje javno-prometne površine namijenjene za zaustavljanje i parkiranje vozila te naplata njihovog korištenja. Održavanje opreme za parkiranje, provođenje prisilne naplate nenaplaćenih potraživanja za izdane parkirališne karte.

Organiziranje razgledavanja tvrđave Mirabela razumijeva uređenje i održavanje tvrđave te naplata ulaza na tvrđavu Mirabela.

**Potrošni materijal za parkirne automate, naplatnu rampu i tvrđavu Mirabela–** Za funkcioniranje parkirnih automata, naplatne rampe za parkiranje kao i za tvrđavu Mirabela potrebne su razne vrste kartica, papirnih rolna, obrazaca i sl. Za financiranje potrošnog materijala za parkirne automate, naplatnu rampu i Mirabelu u 2025. planira se izdvojiti 8.000,00 €.

**Materijal i dijelovi za tek. i inv. održavanje postrojenja–** Za funkcioniranje parkirnih automata i naplatne rampe za parkiranje koristi se prilikom kvarova materijal i dijelovi za održavanje opreme u ispravnom stanju. Za financiranje materijala i dijelova za tek. i inv. održavanje postrojenja u 2025. planira se izdvojiti 10.000,00 €.

**Investicijsko održavanje opreme za parking–** Za funkcioniranje organizacije, naplate i kontrole parkiranja potrebno je izvršiti nabavku opreme za parking kako bi bili učinkovitiji.

Za financiranje investicijskog održavanja opreme za parking u 2025. planira se izdvojiti 10.000,00 €.

**Održavanje sustava softvera na naplati parkiranja–** Za korištenje sustava za automatsku obradu podataka kod naplate parkiranje potrebno je održavanje informacijskog sustava u smislu pune funkcionalnosti, HOT-LINE podrška, kao i koordinacija informatičkih aktivnosti u smislu unapređenja i povećanja mogućnosti postojećeg sustava. Za financiranje održavanja sustava softvera na naplati parkiranja u 2025. planira se izdvojiti 20.000,00 €.

**Članarina Hrvatskoj parking udruzi–** Grad Omiš je član Hrvatske parking udruge i za to plaća članarinu.Za financiranje članarine Hrvatskoj parking udruzi u 2025. planira se izdvojiti 1.200,00 €.

**Javnobilježničke pristojbe–** Kod pokretanja ovršnih prijedloga kod prisilne naplate neplaćenih Dnevnih parkirališnih karata koriste se usluge Javnog bilježnika. Za financiranje javnobilježničkih pristojbi u 2025. planira se izdvojiti 1.000,00 €.

**Ostali nespomenuti rashodi poslovanja –** razni rashodi poslovanja kao sudske pristojbe, povrat viška uplaćeni sredstava i sl Za financiranje ostalih nespomenutih rashoda poslovanja u 2025. planira se izdvojiti 1.000,00 €.

**Naknada mobilnim operaterima za naplatu parkinga–** Grad Omiš ima sklopljen Ugovor sa sva tri tele operatera u RH za plaćanje parkiranja SMS porukom i temeljem tih ugovora operateri imaju pravo na troškove poslovanja- proviziju. Također je moguće plaćanje putem Bmove aplikacije ,za koju se plaća određena naknada. Za financiranje naknada mobilnim operaterima i Bmove aplikaciji za naplatu parkinga u 2025. planira se izdvojiti 15.000,00 €.

**Nova parking oprema–** Za funkcioniranje organizacije, naplate i kontrole parkiranja koja će se modernizirati na parkingu zatvorenog tipa- Priko Rampa uvođenjem novog ulazno-izlaznog sustava, kao i nabava 3 samonaplatne automatske blagajne , kao i modernizacija postojećeg sustava potrebno je izvršiti nabavku opreme za parking kako bi se mogli obavljati navedeni poslovi. Za financiranje nove parking opreme u 2025. planira se izdvojiti 70.000,00 €.

**Radno vozilo za potrebe Vlastitog pogona** – zbog efikasnijeg, operativnijeg i učinkovitijeg rada Vlastitog pogona , kao i povremenih zaposlenika u javnim radovima, a budući da posjedujemo samo Iveco radno vozilo , potrebno nam je jedno manje radno vozilo.

Za financiranje radnog vozila za potrebe Vlastitog pogona u 2025. planira se izdvojiti 25.000,00 €.

ZAKONSKE I DRUGE PRAVNE OSNOVE: Zakon o komunalnom gospodarstvu (NN144/12), Zakon o lokalnoj i područnoj samoupravi,

ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Izvori financiranja: Prihodi od poreza, imovine, pristojbi i kazni te prihodi od parkinga i prodaje ulaznica, kao i prihoda od komunalnog doprinosa i prihoda za posebne namjene.

Cilj provedbe programa je povećanje razine ušteda u osvjetljavanju javno prometnih površina, povećanje broja rasvjetnih mjesta, povećanje vijeka trajanja rasvjetnih tijela te smanjenje prosječne starosti istih.

Na području na kojem se vrši naplata i kontrola parkiranja smanjivanje gužve, unaprjeđenje kulture parkiranja, povećavanje protočnosti automobila, broj parkirnih automobila se prilagođava postojećem prostoru, smanjivanje prometa kojem je svrha pronalaženje slobodnog parking mjesta. Povećanje osjećaja sigurnosti kretanja i udobnosti boravka u središnjem gradskom prostoru kao i povećanje broja parkirnih mjesta. Kod održavanja javnih površina cilj je smanjivanje broja oštećenja a samim time i broja intervencija tj. sanacija i omogućiti kvalitetnu infrastrukturu, čist i siguran okoliš, koji je preduvjet svakog normalnog razvoja. Kod prigodnog ukrašavanja grada postavljanjem prigodnih ukrasa i osvjetljavanja naselja na području Grada Omiša za božićne i novogodišnje praznike cilj je stvoriti božićno ozračje i time povećati zadovoljstvo stanovnika, smanjiti potrošnju električne energije za osvjetljenje, a povećati vijek trajanja i smanjiti starost svjetlećih ukrasa.

Kod održavanja sportske dvorane Ribnjak cilj je povećati sigurnost korisnika sportskog objekta, učiniti sigurnijim dostupnost sportskih aktivnosti kako djeci tako i odraslima.